ועדת הכספים, כנסת 25, פרוטוקול מספר 336, 2024-02-25 00:00

משה גפני: בוקר טוב, אני מתכבד לפתוח את ישיבת ועדת הכספים

משה גפני:  הסעיף הראשון, הצעת חוק תקציב נוסף לשנת הכספים 2024 – הכנה לקריאה שנייה ושלישית

משה גפני:  החלק המילולי של התקציב לפני שנעבור לסעיפים עצמם

מירב כהן: אני רוצה להתפלל מכאן להצלחתה של המשלחת שנמצאת בפריז ומנסה לגבש עסקה להחזרת החטופים

משה גפני: כולנו מתפללים

מירב כהן: כל עם ישראל מתפלל שתצליחו ותביאו את הבשורה שאנחנו כל כך מייחלים לה

מירב כהן:  אני מבקשת להצטער על התמונות הקשות שראינו אתמול בהפגנות - אלימות קשה ומיותרת שהופגנה כלפי מפגינים שעשו דברים לגיטימיים ולא חרגו משום דבר סביר ונורמטיבי

מירב כהן:  חבל שכך, כי זה פשוט יתסיס יותר את השטח בעת שזה מיותר לחלוטין

מירב כהן:       באשר לנושא שהיום אנחנו דנים עליו, סוגיית התקציב, צר לי שאנחנו רואים קיצוץ גדול מאוד בתכניות שמהוות צמיחה כלכלית למשק, אם זה בתכנית למען החברה הערבית, אם זה בשילוב אתיופים בחברה, אם זה בפיתוח העיר אילת, אם זה בתמיכה בגולן, אם זה בסיוע לטבריה ואם זה בתשתיות בירושלים

מירב כהן:  אנחנו רואים גם קיצוץ בתכניות לאזרחים ותיקים

מירב כהן:  יש לי פה סימני שאלה לגבי דברים למען קהילת הלהט"ב

מירב כהן:  יש פה פגיעה בזכויות של דיור ציבורי, פגיעה במרכזי הסיוע לנפגעות אלימות מינית, הרבה מאוד סוגיות חברתיות שנפגעות, כאשר מנגד יש את הכספים הקואליציוניים והמגזריים שנשארו על כנם

מירב כהן:  זה מלמד שהממשלה הזאת לא השכילה לעשות שינוי אמיתי בסדרי העדיפויות גם בעת מלחמה

מירב כהן:  היה ראוי שלפני שמשיתים קיצוץ כל כך חזק וכואב על תחומים של רווחה ותחומים חברתיים היו מקצצים בכספים הפוליטיים המיותרים שרק פוגעים בנו בעת הזאת

משה גפני: אורית, בבקשה

אורית פרקש הכהן: תודה רבה ושבוע טוב, אדוני היושב ראש

אורית פרקש הכהן:  לפני שנעבור לשאלות פרטניות על הסעיפים אני רוצה להגיד שיש תופעה לא הגיונית בתקציב הזה

אורית פרקש הכהן:  כמו שכולנו יודעים, התקציב הזה פוצל מלאכותית בשנת 2023 ובהפרה של חוק יסוד הוגש באיחור לוועדה, כאשר ברגע זה משרדי הממשלה סובלים מקיצוץ רוחבי חריג וגבוה במיוחד

אורית פרקש הכהן:  אנחנו מקבלים פה תקציב בלי שיש הפרדה בין בסיס התקציב לבין הכספים הקואליציוניים שאלה דברים שאנחנו לא מורגלים בהם, אדוני היושב ראש

אורית פרקש הכהן:  כל פעם יורדים ברמה, יורדים בשקיפות, משבשים את היכולת לעשות עבודה מקצועית של הוועדה הזאת

אורית פרקש הכהן:  אנחנו יודעים שהתקציב הזה הוגש באיחור כדי להטמיע, כדי לטשטש, כדי לבלבל את הציבור בין הכספים הקואליציוניים לבין בסיס התקציב

אורית פרקש הכהן:  למה אין לנו טבלה מפורטת ומסודרת שתראה מה התקציב הכללי של כל סעיף וסעיף ומה התוספת של כספים קואליציוניים? לא רק אני זכאית לדעת כחברת ועדת כספים, גם הציבור זכאי לדעת

אורית פרקש הכהן:  שר האוצר ויו"ר ועדת הכספים לקחו סקטורים מסוימים והעדיפו אותם על פני כלל הציבור ביום מלחמה, בתקופת מלחמה

אורית פרקש הכהן:  תעמדו בראש מורם ותגלו לציבור מה עשיתם עם הכסף שלנו

אורית פרקש הכהן:  אין דבר כזה שאנחנו לא יכולים לחזור להחלטת הממשלה ולדעת מה כספים קואליציוניים ומה לא, זה לא דבר שאני מכירה מתקציבים קודמים

אורית פרקש הכהן:  אני מבקשת שתעשו את העבודה המינימאלית הזאת כדי שכולנו נדע לאן הולכים כספי המיסים שלנו בזמן מלחמה

אחמד טיבי: אני שב ומעלה את נושא הקיצוצים בתקציבי החברה הערבית

אחמד טיבי:  יש את הקיצוץ של 5%, הוא חל על כלל האזרחים במשרדי הממשלה, וגם את הקיצוץ של 15% בתכנית החומש של החברה הערבית וביטול  200 מיליוני השקלים במענקי האיזון לרשויות כל שנה - בשלוש שנים זה מסתכם ב-4

אחמד טיבי: 5 מיליארד שקל

אחמד טיבי:  יש גם קיצוץ בתכנית  549 – המאבק בפשיעה

אחמד טיבי:  רק לאחרונה נרצחו אב ובנו בטירה

אחמד טיבי:  הרציחות ממשיכות, מתגברות, הפשיעה שוב מרימה ראש בצורה מסוכנת

אחמד טיבי:  השאלה היא לא מה הרציונל בקיצוץ כי אין רציונל, יש מניעים זרים בקיצוצים האלה שדווקא פוגעים בחברה הערבית, אלא מה תחליט בסוף ועדת הכספים, מי שעומד בראשה וכלל חברי הוועדה

דבורה ביטון: כבוד היושב ראש, אני אפתח בהשתתפות בצער משפחת נריה בלטה שנפל בקרב בדרום עזה

דבורה ביטון:  כמובן שאני מצטרפת לתפילה של חברת הכנסת מירב שנראה את החטופים במהרה ונוכל לחגוג את ערב הפסח כשכולם סביב השולחן, עושים סדר איתנו

אחמד טיבי: בלי להרביץ לחטופים בהפגנות

דבורה ביטון: כן, כל נושא האלימות זה באמת משהו שאי אפשר להתעלם

דבורה ביטון:  זה היה נורא לראות סרטונים של אדם הולך על המדרכה ושוטר עם שוט מרביץ לו

דבורה ביטון:  אתה לא רואה שלט, אתה לא רואה התנהגות חריגה

דבורה ביטון:  זה פשוט נורא מה שהולך, זה צריך להיבדק בשיא החומרה

דבורה ביטון:       אני אמנם לא חברת ועדה אבל חשוב לי להיות כאן בגלל הקיצוץ המשמעותי של כ-73 מיליון מטיפול בקהילה באנשים עם מוגבלויות, קיצוץ של כ-14 מיליון ממרכזים גריאטריים וקיצוץ של כ- 57 מיליון מטיפול חוץ ביתי

דבורה ביטון:  אני מאוד מקווה שתהיה כאן שקיפות ופתיחות, שזו לא תהיה ועדה כמו הוועדה של רוטמן של וי וי וי  אלא ועדה עם שיקול דעת שמיטיב עם אזרחי מדינת ישראל

משה גפני: נתחיל בחלק המילולי

אסתי פלדמן: הצעת חוק תקציב נוסף לשנת הכספים 2024, התשפ"ד-2024     פרק א': פרשנות     הגדרות 		1

אסתי פלדמן: 	(א) בחוק זה –     			"חוק יסודות התקציב" – חוק יסודות התקציב, התשמ"ה-1985;     			"סעיף תקציב" – סעיף בתוספת הראשונה או בתוספת השנייה  			הקובע את ההוצאות של משרד ממשלתי, של רשות ציבורית או 			של גוף ציבורי או של נושא בעל היקף או חשיבות המצדיקים  			את קביעתו בסעיף נפרד, המחולק לתחומי פעולה לפי הצורך;     			"שנת הכספים 2024" – התקופה המתחילה ביום כ' בטבת  			התשפ"ד (1 בינואר 2024), ומסתיימת ביום ל' בכסלו התשפ"ה 			(31 בדצמבר 2024);     			"תחום פעולה" – חלק של סעיף תקציב המוקצה לעניין מסוים 			המחולק לתכניות לפי הצורך;     			"תוכנית" – חלק של תחום פעולה המוקצה לעניין מסוים

אסתי פלדמן:       			(ב) לכל מונח אחר בחוק זה תהיה המשמעות הנודעת לו  			בחוק יסודות התקציב

אסתי פלדמן:       	חוק יסוד: משק המדינה קובע שבמקרה הצורך רשאית הממשלה להגיש בתוך שנת כספים הצעת חוק תקציב נוסף

אסתי פלדמן:  זאת המסגרת המשפטית המצומצמת יותר, כי המסגרת הרחבה היא סעיף 3א1 שמדבר על מנגנון התכנסות

אסתי פלדמן:  כחלק מהתכנית המאזנת הממשלה הניחה בפניכם הצעת חוק תקציב נוסף

אסתי פלדמן:  חוק היסוד וחוק יסודות התקציב לא קובעים הוראות ספציפיות לגבי חוק תקציב נוסף, לכן לקחנו את ההוראות בחוק היסוד ובחוק יסודות התקציב, ככל שהן רלוונטיות להצעת חוק תקציב נוסף, והטמענו אותן, כלומר, פעלנו על פי ההוראות שנוגעות להצעת חוק תקציב שנתי בשינויים המחויבים

אסתי פלדמן:        פרק ב': התקציב לשנת הכספים 2024     תקציב		2

אסתי פלדמן: 	(א) הממשלה רשאית להוציא בשנת הכספים 2024 סכום של 		  ההוצאה		724,047,992,000 שקלים חדשים (להלן – תקציב ההוצאה  לשנת 			לשנת 2024), המורכב מתקציב רגיל בסך 520,813,466,000 הכספים 		שקלים חדשים ומתקציב פיתוח וחשבון הון בסך  2024			203,234,526,000 שקלים חדשים

אסתי פלדמן:       		(ב) חלוקת תקציב ההוצאה לשנת 2024 לסעיפי תקציב,  		לתחומי פעולה ולתוכניות, תהיה כמפורט בתוספת הראשונה, 		"הוצאה"

אסתי פלדמן:      יש הוראות בחוק יסודות התקציב שמתייחסות למבנה חוק תקציב שנתי שלא ראינו מקום לסטות מהן בהקשר הזה

אסתי פלדמן:  סעיף 2 קובע את המבנה של חוק התקציב השנתי, מדבר על כך שחוק תקציב שנתי יכלול תקציב רגיל, תקציב פיתוח וחשבון הון, החזר חובות ותקציב המפעלים העסקיים

אסתי פלדמן:  מה שבפניכם משקף את החלוקה הזאת

אסתי פלדמן:  בסעיף הזה אנחנו מדברים על תקציב ההוצאה שמתייחס לחלוקה לתקציב רגיל ולתקציב פיתוח וחשבון הון

אסתי פלדמן:       תקציב		3

אסתי פלדמן: 	(א) נוסף על תקציב ההוצאה לשנת 2024, רשאית הממשלה ההוצאה		להוציא בשנת הכספים 2024, כהוצאה מותנית בהכנסה המותנית		כמשמעותה בסעיף 5(א) ו-(ב) לחוק יסודות התקציב  בהכנסה			(להלן –תקציב ההוצאה המותנית בהכנסה לשנת 2024), לשנת			סכום של 108,113,929,000 שקלים חדשים, המורכב  הכספים 		מתקציב רגיל בסך 95,937,245,000 שקלים חדשים  2024			ומתקציב פיתוח וחשבון הון בסך 12,176,684,000 		שקלים חדשים

אסתי פלדמן:      		(ב) חלוקת תקציב ההוצאה המותנית בהכנסה לשנת  		2024 לסעיפי תקציב, לתחומי פעולה ולתוכניות  		תהיה כמפורט בתוספת הראשונה, בטור שכותרתו 		"הוצאה מותנית בהכנסה"

אסתי פלדמן:      סעיף 5 בחוק יסודות התקציב מדבר על כך שנוסף על אותם סכומי הוצאה רגילים הממשלה רשאית להוציא הוצאה מותנית בהכנסה בהתאם לתקבולים שהתקבלו, כלומר, כנגד תקבולים שמתקבלים הממשלה רשאית להוציא את ההוצאה בגינם

אסתי פלדמן:  הסכומים האלה לא נכנסים במגבלת ההוצאה, הם מחושבים כאיזה שהוא חשבון שיוצא ממנו כל שקל כנגד הכנסה

חמד עמאר: זה בנוסף ל-794 מיליארד, נכון?     

אסתי פלדמן: כן

חמד עמאר: ממה יש לנו את הכסף הזה?     

אסתי פלדמן: בכל סעיף כמעט יש הוצאה מותנית בהכנסה

אסתי פלדמן:  יש אגרות ישנות, יש כל מיני חשבונות של היטלים

חמד עמאר: זה אגרות ישנות של אנשים שלא שילמו?     

אסתי פלדמן: חוק יסודות התקציב קובע שאי אפשר לקבוע אגרות כהוצאה מותנית בהכנסה, שהן צריכות להיכנס לאוצר המדינה ולצאת

אסתי פלדמן:  יש לנו אגרות ישנות שנקבעו בעבר כהכנסה מיועדת ואפשר להוציא כנגדן הוצאה ספציפית עבור אותו סעיף

חמד עמאר: לכמה כסף מגיעים בדרך כלל כל שנה? אלה הסכומים?     

אסתי פלדמן: כן, זה משקף תחזית של אותן הכנסות והוצאה בגינן

דבורה ביטון: התקבולים שהממשלה לא לקחה בחשבון לא מיועדים לכסות חלק מהגירעון שייוצר?      

אסתי פלדמן: יש הכנסה קבועה שמסווגת כהכנסה מיועדת שאת מוציאה הוצאה בגינה

אסתי פלדמן:  זה לא דברים שלא חזיתי, זה דברים שקבועים בכל סעיף וסעיף

אסתי פלדמן:  הם מסווגים כהוצאה מותנית בהכנסה, כי יש כנגדם איזו שהיא הכנסה שמתקבלת

אסתי פלדמן:  אגרות היא דוגמה פחות רלוונטית אבל קיימת

אסתי פלדמן:  יש לך אגרה שמתקבלת בעד שירות מסוים או בעד פעילות של איזה שהוא משרד, כאשר עם האגרה המשרד מממן תקנים, מממן את כל ההוצאות הנדרשות בגין פעילות ממשלתית

דבורה ביטון: מה אם תהיה הכנסה מאיזה אקזיט שלא צפו?      

אסתי פלדמן: זה נכנס לאוצר המדינה

אסתי פלדמן:  כל הכנסה שלא צפו אותה נכנסת לאוצר המדינה ואחר כך משוקללת בגירעון

אורית פרקש הכהן: את בסעיף שמתאר את הנחות ההוצאה הצפויה של הממשלה

אסתי פלדמן: שמבוססת על תקבולים

אורית פרקש הכהן: בסוף כל החוק הזה הוא איזו שהיא מסגרת של תכנית שלמה ביחד עם התכנית המאזנת, תכנית כללית שבסוף מסתכמת במסגרת הזאת שעכשיו את מתארת

אורית פרקש הכהן:  לי יש שתי שאלות לגבי הנחות היסוד בתכנית הזאת

אורית פרקש הכהן:  צריך להבין שאנחנו מתקנים בפעם השנייה במשך חודש וחצי או חודשיים תקציב במדינת ישראל

אורית פרקש הכהן:  האם נלקח בחשבון בתקציב הזה תרחיש של הסלמה בצפון?     

משה גפני: הם אמרו בשבוע שעבר שלא

אורית פרקש הכהן: איזה שולי ביטחון לקחתם בתקציב הזה? פורסמה על ידי הממשלה טיוטה של חוק גיוס ומילואים

אורית פרקש הכהן:   לדבר הזה יש השלכות מרחיקות לכת על הכלכלה

אורית פרקש הכהן:  האם לקחתם בחשבון גם את ההתפתחות המשקית הזאת? לדבר הזה יש עלות תקציבית ישירה בכך שלוקחים את כל המילואימניקים ומכפילים להם את ימי המילואים וגם עלות עקיפה בכך שלוקחים כוח עבודה שמשלם מיסים ומחזיק עסקים ומושכים אותו משוק העבודה

אורית פרקש הכהן:  האם לקחתם גם את זה בחשבון כחלק מהשינויים שהמשק צפוי לעבור?      

תמר לוי בונה: התקציב משקלל את התחזית של ימי המילואים שצפויים להיות ללא קשר למי יישא בימי המילואים האלה

תמר לוי בונה:  מה שאת מתארת עשוי להשפיע על הצמיחה ועל ההכנסות ממיסים, פחות על ההוצאות, כי בהוצאות כבר נלקחו בחשבון ימי המילואים הרלוונטיים לתרחיש שהורחב עליו בוועדת חוץ וביטחון

תמר לוי בונה:  התקציב תמיד בנוי על הנחות

אורית פרקש הכהן: נלקחה בחשבון ההכפלה של ימי המילואים כחלק מתקציב הביטחון המתוקן?       

דן נמני: נלקחה בחשבון כמות ימי המילואים הצפויה

דן נמני:  החוק עצמו מתייחס להגבלה על כמות ימי המילואים שניתן לגייס שלא בצו 8

אורית פרקש הכהן: בכמה תמחרתם את זה שאנשים עד גיל 50 יצטרכו לתת מעל ל-50 יום בשנה, 150 ימים בשלוש שנים?     

דן נמני: יש  מחר דיון על כל נושא כוח האדם בתקציב הביטחון בוועדה המשותפת לוועדת חוץ וביטחון וועדת כספים

אורית פרקש הכהן: אני לא רוצה את הפירוט של ועדת חוץ וביטחון, אני רוצה לדעת בכמה תמחרתם את זה

תמר לוי בונה: תמחרנו בתקציב את ימי המילואים שצה"ל צריך ללא קשר למי נושא בהם

תמר לוי בונה:  התרחיש שמונח בתקציב הזה כולל את כלל ימי המילואים שהצבא צריך

מירב כהן: זה גדל

אורית פרקש הכהן: האם התקציב לקח בחשבון את הנחת העבודה של חוק הגיוס וחוק המילואים, את ההכפלה של ימי המילואים מעכשיו ואילך?      

תמר לוי בונה: התקציב מניח כמה ימי מילואים צריך, לא משנה אם אדם אחד לוקח 10 ימים או 10 אנשים לוקחים

חמד עמאר: כמה אנחנו מחזירים הלוואות וריבית בשנת 2024?     

תמר לוי בונה: 48,320,000,000 שקל

חמד עמאר: 	זה הריבית?     

תמר לוי בונה: זה הריבית

תמר לוי בונה:  החזרי החוב שלא כלולים במגבלת ההוצאה – 158,000,000,000 שקל

אסתי פלדמן: 	4

אסתי פלדמן: 	הממשלה רשאית להתחייב בשנת הכספים 2024, בגבולות 		הסכומים הנקובים בתוספת הראשונה ביחס לכל סעיף  		תקציב, תוכנית ותחום פעולה, בטור שכותרתו "הרשאה 		להתחייב"

אסתי פלדמן:      סעיף 2 בחוק יסודות התקציב קובע שבתקציב יצוינו סכומי ההוצאה המותנית בהכנסה וההרשאה להתחייב

אסתי פלדמן:  חוק התקציב הנוסף מפרט את ההרשאה להתחייב בשנת הכספים 2024

אסתי פלדמן:  סעיף 6 לחוק יסודות התקציב קובע את ההוראות ביחס להרשאה להתחייב

אסתי פלדמן:       שיא כוח	5

אסתי פלדמן:  	(א) הממשלה רשאית, בשנת הכספים 2024, למלא משרות אדם			עד לשיא כוח אדם של 96,229

אסתי פלדמן: 5 משרות

אסתי פלדמן:  לשנת  הכספים 		(ב) חלוקת שיא כוח האדם האמור בסעיף קטן (א) לסעיפי 2024			תקציב, לתחומי פעולה ולתוכניות, תהיה כמפורט בתוספת 		הראשונה, בטור שכותרתו "שיא כוח אדם" ובטור  		שכותרתו "משרות עב"צ (עבודה בלתי צמיחה)"

אסתי פלדמן:      גם הפירוט בדבר שיא כוח האדם קבוע בסעיף 2

אסתי פלדמן:       מפעלים		6

אסתי פלדמן: 	(א) נוסף על תקציב ההוצאה לשנת 2024 ועל תקציב ההוצאה עסקיים -		המותנית בהכנסה לשנת 2024, רשאית הממשלה להוציא  תקציב, 			בשנת הכספים 2024 במסגרת תקציב מפעלים עסקיים סכום הרשאה			של 37,493,278,000 שקלים חדשים; חלוקת הסכום האמור להתחייב,		לסעיפי תקציב, לתחומי פעולה ולתוכניות, תהיה כמפורט  שיא כוח		בתוספת השנייה, בטור שכותרתו "הוצאה"

אסתי פלדמן:  אדם ותחזית			(ב) נוסף על ההרשאה להתחייב כאמור בסעיף 4, רשאית  תקבולים		הממשלה בשנת הכספים 2024 להתחייב במסגרת תקציב לשנת			מפעלים עסקיים בגבולות הסכומים הנקובים בתוספת הכספים			השנייה ביחס לכל סעיף תקציב, תחום פעולה ותוכנית, 2024			בטור שכותרתו "הרשאה להתחייב"

אסתי פלדמן:      			(ג) נוסף על מספר המשרות שהממשלה רשאית למלא  			בשנת הכספים 2024, לפי סעיף 5(א) רשאית הממשלה 			בשנת הכספים 2024 למלא משרות במפעלים עסקיים 			עד לשיא כוח אדם של 36,390 משרות; חלוקת שיא 			כוח האדם האמור לסעיפי תקציב, לתחומי פעולה  			ולתוכניות, תהיה כמפורט בתוספת השנייה, בטור  			שכותרתו "שיא כוח אדם" ובטור שכותרתו "משרות 			עב"צ (עבודה בלתי צמיתה)"

אסתי פלדמן:      			(ד) תחזית התקבולים לכיסוי תקציב המפעלים  			העסקיים בשנת הכספים 2024, היא כמפורט בתוספת 			השנייה

אסתי פלדמן:    יש מספר מפעלים במדינה שמתנהלים כמו מפעל עסקי עם איזה שהוא תקציב סגור

אסתי פלדמן:  הם מקבלים הכנסות, מוציאים הוצאות, כשבסוף השנה הם מעבירים את העודפים, ככל שישנם, כאשר הדוגמאות הן רשות מקרקעי ישראל

אסתי פלדמן:  בתי חולים, נמל חדרה, המדפיס הממשלתי

אסתי פלדמן:      פרק ג': הוראות שונות     תחולת		7

אסתי פלדמן: 	אין בהוראות חוק זה כדי לגרוע מהוראות חוק יסודות  חוק			התקציב, וכל שינוי בסכומים הנקובים בחוק זה ובאופן יסודות			חלוקתם ייעשה בהתאם להוראות החוק האמור

אסתי פלדמן:  התקציב     תחילה		8

אסתי פלדמן: 	תחילתו של חוק זה ביום כ' בטבת התשפ"ד (1 בינואר  		2024)

אסתי פלדמן:      פרסום		9

אסתי פלדמן: 	חוק זה יפורסם ברשומות בתוך שלושה חודשים מיום 			קבלתו

אסתי פלדמן:      החלפת		10

אסתי פלדמן: 	חוק זה הוא חוק תקציב נוסף לפי סעיף 3(ג) לחוק-יסוד:  חוק			משק המדינה, והוראותיו של חוק זה יבואו במקום  התקציב			הוראותיו של חוק התקציב לשנת הכספים 2024,  לשנת			התשפ"ג-2023

אסתי פלדמן:  הכספים 2024	     

שולמית אלוני: בתקציב הנוסף לשנת 2023 היה גם סעיף - הוא היה בזמנו סעיף 7 - לגבי סכומים עודפים

שולמית אלוני:  תתייחסי לשאלה למה הוא לא נמצא פה

שולמית אלוני:       לגבי הפרסום – את חוק התקציב הנוסף של 2023, כיוון שהיה מדובר בסוף שנה, פרסמנו בתוך 14 ימים, לא בתוך שלושה חודשים

שולמית אלוני:  השאלה אם פה אתם מבקשים להשאיר את זה על שלושה חודשים או שגם פה אפשר לצמצם את תקופת הפרסום

שולמית אלוני:       תסבירי גם את סעיף 10, לעניין השינוי שעשינו בו בחוק הקודם

אסתי פלדמן: חוק התקציב הנוסף לשנת הכספים 2023 הוגש בדצמבר 2023, אחרי התנהלות של חצי שנה של המדינה שבה היו כל מיני שינויים תקציביים, כל מיני העברות

אסתי פלדמן:  הייתה התנהלות שלמה ממאי שבו אושר החוק עד דצמבר

אסתי פלדמן:  במקום לתקן את החוק המקורי של 2023 באנו והטמענו בתוך חוק התקציב הנוסף את כל השינויים והעברות העודפים שהתבצעו

משה גפני: אנחנו מדברים על ארבעה תקציבים

אסתי פלדמן: בזמן מאוד קצר

אורית פרקש הכהן: הפיצול בין 2023 ל-2024 היה מגוחך, היו צריכים לעשות את זה ביחד

חמד עמאר: אתם פועלים עכשיו לפי אחד חלקי 12?     

אסתי פלדמן: לא, יש חוק תקציב מאושר לשנת הכספים 2024

אסתי פלדמן:  ביום 19 בפברואר, שזה היה לפני שבוע, נכנס לתוקף איזה שהוא קיצוץ רוחבי בכל סעיפי התקציב בגובה של הפער בין הגירעון הקבוע בחוק המסגרות לבין המצב בפועל, לכן כרגע כל משרד מתנהל לפי מסגרת התקציב המצומצמת שלו

אסתי פלדמן:  כך הכל יתנהל עד לאישורה של כל התכנית המאזנת, כולל חוק המסגרות, כולל חוק התקציב הנוסף

שולמית אלוני: מה קורה במצב שבו לא מאשרים את כל התכנית המאזנת?     

אסתי פלדמן: אז הקיצוץ יהיה בגובה החלקים שלא יאושרו

אורית פרקש הכהן: לא נכון

אורית פרקש הכהן:  אם הוועדה הזאת וועדות אחרות מאשרות את התכנית המאזנת לא כפי כשהיא הוגשה  - קוימו הוראות החוק

אסתי פלדמן: היא לא צריכה להיות בדיוק - -     

אורית פרקש הכהן: לזה שלומית כיוונה

חמד עמאר: קוימו הוראות החוק, אבל הכסף הוא לא אותו כסף, ההכנסה תהיה פחות

אסתי פלדמן: השאלה אם השינויים שהוועדה תעשה ישפיעו על ההכנסות

אורית פרקש הכהן: את אומרת שאם מבטלים חלק מהסעיפים חייבים למצוא סעיפים אחרים, חייבים להשלים את הפער

אסתי פלדמן: זה חייב להתכנס

אורית פרקש הכהן: התיקון שאנחנו עכשיו מיישמים בפעם השנייה הוא תיקון חקיקה שלא אהבנו כשהוא נחקק, הוא מאוד דרקוני

אורית פרקש הכהן:  אם נחליט להפחית חלק מהסכום במיסים, כמו למשל 100 מיליון שקל מהבנקים הקטנים, הוראות החוק לא מקוימות מבחינתכם עד שיהיה מקור הכנסה אחר של 100 מיליון שקל

אורית פרקש הכהן:  נהיה פה מנגנון בלי שיקול דעת בכלל

ינון אזולאי: זה לא אומר שאם תעשי שינוי החוק לא יקוים

ינון אזולאי:  התקציב שיעבור עכשיו גובר על מה - -     

אורית פרקש הכהן: יחזרו אלינו לפה כדי לשאול אותנו למה אנחנו מחריגים בנקים קטנים

משה גפני: אנחנו יכולים להגיד להם להחזיר את הכסף של הקיצוץ, את כולו או את חלקו, ואז אנחנו מצביעים נגד התקציב

משה גפני:  בדרך כלל כשמצביעים נגד התקציב הולכים לבחירות

משה גפני:  במקרה הזה לא נלך לבחירות ותהיה בעיה במשרדים בגלל הגירעון

משה גפני:  אנחנו תמיד היינו נתונים לחסדיהם של אגף התקציבים, אבל היום זה במסגרת חוקית

אסתי פלדמן: המנגנון הזה משקף אחריות פיסקלית

אורית פרקש הכהן: החוק כבר נחקק

אורית פרקש הכהן:  יש משהו בחוק שרוקן מתוכן את המונח של תקציב דו-שנתי

אסתי פלדמן:  אנחנו לא במנגנון של תקציב דו-שנתי

אסתי פלדמן:       שלומית, שאלת הפרסום והמועדים שלו תלויה בכנסת

אסתי פלדמן:  אם הכנסת מוכנה לצמצם את הזמן לפרסום הצעת החוק - נשמח

אסתי פלדמן:  עשיתם מאמץ ב-2023

אסתי פלדמן:  השאלה אם אתם ערוכים לעשות מאמץ גם השנה

אסתי פלדמן:       לגבי סעיף 10 – בחוק התקציב הנוסף של 2023 היה סעיף שאמר שבטל חוק התקציב שאושר וחוק התקציב הנוסף יבוא במקומו

אסתי פלדמן:  מכיוון שהתקבלה פה ההערה על ביטולו של חוק שהכנסת חוקקה, ניסחנו את זה באופן שהוראות החוק הזה מחליפות את ההוראות של החוק שנחקק

שולמית אלוני: זו הייתה ההערה של חבר הכנסת גלעד קריב

משה גפני: אנחנו עוברים לחלק המספרי בתקציב

משה גפני:  אנחנו מתחילים בסעיף 1 - נשיא המדינה ולשכתו

עדי פרנקפורטר: הוצאה - 74,210,000 שקלים, הוצאה מותנית בהכנסה - 1,829,000, כוח אדם - 76

עדי פרנקפורטר: 5 תקנים

משה גפני: למה צריך להיות שינוי כלשהו בתקציב של נשיא המדינה, הרי לפני חודש וחצי אישרנו את התקציב שלו? למה אנחנו צריכים עכשיו לדון בעניין של נשיא המדינה? מה קרה בינתיים עם נשיא המדינה?      

חמד עמאר: יש שינוי בתקציב

חמד עמאר:  במאי היה 61 מיליון, עכשיו יש 71 מיליון שקל

עדי פרנקפורטר: אם חברי הכנסת זוכרים, עם תקציב נשיא המדינה הגענו כמה פעמים בשנת 2023

עדי פרנקפורטר:  חברי הכנסת פנו אלינו כמה פעמים ואמרו שיש לתקצב את נשיא המדינה בבסיס התקציב, שזה מה שקרה פה

עדי פרנקפורטר:  מדובר פה בהעברה מעל שינויו לתקציב הבסיס, בעקבות ההבנה שהתקציב של בית הנשיא השתנה, שיש צורך בתגבור של טיסות, הוצאות תפעול ואבטחה

עדי פרנקפורטר:  מדובר על הפחתה של שני מיליון שקל ועל תוספת של כ-12 מיליון בבסיס

חמד עמאר: אתם יכולים להגיד לי איפה התוספת של 12 מיליון?     

עדי פרנקפורטר: בסעיף 1 של בית הנשיא

חמד עמאר: 	יש 10 מיליון, אין 12 מיליון

עדי פרנקפורטר: שיקפנו את ה"פלאט" של שני מיליון ואת התוספת של 12

תמר לוי בונה: זה 10 מיליון שקל סך הכל

משה גפני: 04 - משרד ראש הממשלה

גד רחמני: הוצאה - 6,098,000 שקל, הוצאה מותנית – 15,570,000 שקל, הרשאה להתחייב – 755,000,000 שקל, שיא כוח אדם – 1,770 תקנים

גד רחמני:  תקציב משרד ראש הממשלה הופחת ב-614,000,000 שקל, לפי הפירוט הבא: הפחתה בסך 312,000,000 שקל בגין צמצום הרזרבה ליישום הסכמים קואליציוניים, הפחתה של 15,000,000 שקל בשל צמצום תקציב הבסיס של המשרד לנושאים אסטרטגיים לטובת מימון הוצאות המלחמה, הפחתה בסך 231,000,000 שקל בתקציב המשרדים הנוספים המתוקצבים, כמו משרדי התפוצות, התיישבות, שוויון חברתי, והפחתה בסך 146,000,000 שקל בתקציב משרד ראש הממשלה ויחידות הסמך תחתיו

גד רחמני:  לצד זאת, תקציב מטה משרד ראש הממשלה גדל ב-90,000,000 שקל שנועדו לתגבר את מערך ההסברה הלאומי ומטה ההסברה

מירב כהן: אני רוצה להתחיל עם תכנית 045203 - משרד התפוצות

מירב כהן:  יש קיצוץ בתכנית של הבדואים

מירב כהן:  אתה יכול לפרט מה מהות הקיצוץ, מה נפגע,  כמה מזה מושת על התכנית למען הבדואים וכמה על סעיפים אחרים?      

גד רחמני: הקיצוץ הוא לא מתקציב הבדואים, הוא "פלאט" רוחבי

מירב כהן: איזה תכניות נפגעות שם, הרי תכנית הבדואים נמצאת היום במשרד התפוצות?     

ידידה גרינוולד: התכנית של הבדואים מתוקצבת בסעיף 54

ידידה גרינוולד:  פה זה התקציב של המשרד

מירב כהן: 045213 – המשרד להתיישבות

מירב כהן:  יש הרבה מאוד קיצוצים מהרבה מאוד משרדים, אבל במשרד להתיישבות אנחנו רואים עלייה מ-134 מיליון שקלים ל-331

מירב כהן:  הייתי רוצה לדעת למה הכספים מוקצים

תמר לוי בונה: מדובר על כספים קואליציוניים שקיבלו חוות דעת

תמר לוי בונה:  יש 285 מיליון שקל שמיועדים למשרד להתיישבות, זה נמצא בהחלטה 1306, כשמתוכם יש חוות דעת משפטיות על סך של כ-200 מיליון שקל

תמר לוי בונה:  לגרעיני משימה הוקצו 50 מיליון שקל

מירב כהן: מה זה גרעיני משימה?     

תמר לוי בונה: גרעיני משימה התיישבותיים הם גרעינים של קבוצות שמגיעות לערים או ליישובים ומקיימות שם - -     

מירב כהן: לכל היישובים? האם זה בפיזור על כל חלקי הארץ?     

נעמה לזימי: גרעיני משימה הם לא גרעינים תורניים

מירב כהן: נשמח לקבל את רשימת היישובים

תמר לוי בונה: החטיבה להתיישבות – 53,000,000 שקל

מירב כהן: מה בחטיבה להתיישבות?     

תמר לוי בונה: החטיבה להתיישבות מקבלת תקצוב לפיתוח שהיא אמורה להקצות בהתאם לתכנית העבודה שלה

תמר לוי בונה:  החטיבה להתיישבות מתמקדת בצפון, בדרום וביהודה ושומרון

חמד עמאר: כל הכסף שלה הוא כסף קואליציוני?      

תמר לוי בונה: כן, הכל קואליציוני

חמד עמאר: מה בסיס התקציב שלה?     

תמר לוי בונה: זה 40,000,000 שקל שמתווספים עליו 53,000,000

אורית פרקש הכהן: הבסיס של המשרד הזה בשנת 2023 קפץ מ-130,000,000 שקל ל-153,000,000 שקל

אורית פרקש הכהן:  המשרד הזה מקבל בשנתיים תוספות של 773,000,000 שקלים

אורית פרקש הכהן:  כמה הוטמע לבסיס התקציב של המשרד למשימות לאומיות? זה משרד שולי לחלוטין, אף אחד לא שמע עליו לפני הבחירות האחרונות ולפני התקציבים האלה

אורית פרקש הכהן:  התקציב שלו היה זניח, הוא היה 130,000,000 שקלים, והיום הוא מחזיק תחת ידו מעל למיליארד שקלים סך הכל

תמר לוי בונה: מתוך 280,000,000 שקל שאושרו להם בהחלטת ממשלה 1306, שזאת ההחלטה המקורית של הכספים הקואליציוניים, הוטמעו 200,000,000 שקל

אורית פרקש הכהן: בשנת 2024 יש כמעט 300,000,000 שקלים כספים קואליציוניים, כשאת אומרת ש-200,000,000 נכנסו לבסיס התקציב מעתה ואילך

אורית פרקש הכהן:  לפני ארבעה שבועות הוסיפו למשרד עוד 480,000,000 שקלים כספים קואליציוניים, כאשר סך הכל זה יוצא מעל ל-770,000,000 כספים קואליציוניים

אורית פרקש הכהן:  בסוף היה כאן אירוע של חודש שבו המשרד הזה קיבל תוספת של 1,100,000,000 תקציב

תמר לוי בונה: בשנת 2023 היו תקציבים שיש בכל שנה

תמר לוי בונה:  בשנה שעברה היו כ-130,000,000 שקל, שזה הכספים שיש מידי שנה בשנה, והוספו להם כ-450,000,000 שקל כספים קואליציוניים

תמר לוי בונה:  השנה יש גם את ה-130,000,000 שקל וגם כ-290,000,000 שקל, כשמתוכם כ-200,000,000 מובאים פה, בתקציב המקורי, שמחולקים באופן הבא: 50,000,000 שקל לגרעיני משימה, 53,000,000 שקל לחטיבה להתיישבות, 34,000,000 שקל לאכיפה של רשויות בשטחי C ביהודה ושומרון ו-68,000,000 שקל למינהלת זהות יהודית

אורית פרקש הכהן: בנוסף לתקציב הרגיל של מינהלת זהות יהודית

אורית פרקש הכהן:  זה לא מינהלת שעובדת בלי תקציב, זו תוספת קואליציונית למינהלת זהות יהודית רק ל-2024

אורית פרקש הכהן:  על כמה כסף מדובר ביחד עם 2023? אם שר האוצר לא מתבייש, אז לפחות שאנחנו נתבייש בשבילו שזה מועבר כשהמילואימניקים דופקים בדלת בגלל כסף שחסר להם

אחמד טיבי: סך הכל זה 1

אחמד טיבי: 1 מיליארד למשרד הלא מוכר הזה

תמר לוי בונה: בשנה שעברה זה היה 450,000,000 שקל

תמר לוי בונה:  השנה, אם נתייחס לכל הסכום למרות שלא כולו תוקצב כרגע כי לא על הכל יש חוות דעת, זה עוד 286,000,000 שקל

אורית פרקש הכהן: זה עוד לא הכל? צפויים לנו עוד תופינים למשרד למשימות לאומיות?      

תמר לוי בונה: כמיליארד שקלים בשתי השנים עם התוספות הקואליציוניות ועם הכספים הלא קואליציוניים

אחמד טיבי: כל זה לאורית סטרוק

חמד עמאר: מה התפקיד שלהם בנושא של זהות יהודית?     

אורית פרקש הכהן: הבסיס מעכשיו ואילך יהיה 300,000,000 שקל?      

תמר לוי בונה: את שואלת אותי מה יהיה בתקציב 2025? אני לא יודעת להגיד

אורית פרקש הכהן: ברגע שלקחת כספים קואליציוניים והטמעת אותם, זה משתרשר

תמר לוי בונה: לא

אורית פרקש הכהן: זה אומר שתצטרך לשבת ממשלה ולקצץ ב-60% תקציב משרד

משה גפני: ממשלת ישראל יכולה להחליט על תקציב אחר

אורית פרקש הכהן: זה לא בדיוק ככה

אורית פרקש הכהן:  אם זה לא נכון, למה כל כך התאמצתם להטמיע את הדברים בתוך התקציבים?     

משה גפני: ממשלת ישראל הבאה יכולה להחליט על תקציב אחר לגמרי

אורית פרקש הכהן: אבל בסיס התקציב משנה שעברה שהיא תראה יהיה פי שלוש

חמד עמאר: ה-80,000,000 שקל לא נמצאים עכשיו בתוך התקציב, נכון?     

תמר לוי בונה: לא נמצאים

חמד עמאר: זה אומר שיביאו לנו עוד 80,000,000 שקל שהם לא בתקציב

תמר לוי בונה: הצעת התקציב כולה מביאה בחשבון שנצטרך להעביר את כל מה שכתוב בהחלטת הממשלה

תמר לוי בונה:  אנחנו פשוט לא שמים את זה בסעיף עד שלא יהיו חוות דעת משפטיות

חמד עמאר: זה נמצא ברזרבות

חמד עמאר:  68,000,000 שקל הולכים לזהות יהודית

חמד עמאר:  מה היה הבסיס של זהות יהודית  בשנים קודמות?     

אחמד טיבי: האם יש יחידות נוספות שמתקצבות זהות יהודית, כמו למשל אצל מעוז, במשרד החינוך או במשרד הדתות?      

דבורה ביטון: מה עושים בזהות יהודית?     

תמר לוי בונה: הכסף שאינו קואליציוני הוא אפס

תמר לוי בונה:  המינהלת מתוקצבת כולה מכספים קואליציוניים

תמר לוי בונה:  באשר לשאלה מה עושה המינהלת – זה פעולות תמיכה וחיזוק הזהות היהודית בהדרכה, בסמינרים, בהרצאות וכו'

אורית פרקש הכהן: בזמן של מלחמה ניתנים 240,000,000 שקל תוספת למינהלת הזאת, רבע מיליארד שקלים

אורית פרקש הכהן:  זה הגיוני בעינייך, תמר? איך זה בתור שינוי סדרי עדיפויות בימי מלחמה?      

תמר לוי בונה: התקציב הנוסף של 25,000,000 שקל לזהות יהודית בתחומו של סגן השר אבי מעוז טרם קיבל חוות דעת

תמר לוי בונה:  זה יתוקצב באותו סעיף, בסעיף 04, אבל בתכנית נפרדת

תמר לוי בונה:  מכיוון שטרם התקבלו חוות דעת אני לא יודעת להגיד מה השימושים של הכסף

אחמד טיבי: זו אותה זהות יהודית? מה הדגשים של הזהות היהודית אצל x ואצל y?                 

תמר לוי בונה: לאחר קבלת חוות הדעת ותכנית הפעולה של הרשות לזהות לאומית יהודית אני מעריכה שנדע מה ההבדל

אחמד טיבי: חוץ מזהות יהודית אצל אבי מעוז ואצל סטרוק, במה עוד יש זהות יהודית?      

חמד עמאר: למשרד החינוך אין? לא רוצים להחזיר את הזהות היהודית במשרד החינוך?     

אחמד טיבי: מה עם משרד הדתות?     

תמר לוי בונה: למיטב ידיעתי אלה שני הגופים שעוסקים בנושא הזה

אחמד טיבי: זה כישלון חמור שאין שם זהות יהודית

חמד עמאר: איך מעבירים את הכספים האלה? יש מינהלת? מי לוקח את הכסף הזה ומביא אותו לידי מימוש? האם מדובר על זהות יהודית לתלמידים, לנוער? האם המשרד בנה מינהלת חדשה, אגף חדש בנושא הזה? מה כוח האדם של המקום הזה?     

טל ישראלי: יש עוד שני משרדים שמטפלים בזהות יהודית

טל ישראלי:  יש את המשרד לירושלים ומסורת ישראל ואת המשרד למורשת

משה טור פז: איזה מזל שיש כל כך הרבה משרדים

תמר לוי בונה: במשרד להתיישבות יש אגף שעוסק בזה

חמד עמאר: מה כוח האדם באגף שמטפל בזהות יהודית?     

תמר לוי בונה: סך כוח האדם של המשרד להתיישבות זה כ-30 תקנים

תמר לוי בונה:  אני לא בטוחה שאנחנו יודעים להשיב על מה סידור העבודה של 30 האנשים האלה

תמר לוי בונה:  קולות קוראים יצאו בשנים עברו לנושאים האלה

אחמד טיבי: האם ש"ס ויהדות התורה מקבלים תקצוב לעידוד או חינוך לזהות יהודית?          

משה גפני: אנחנו לא

משה גפני:  אני חושב שגם ש"ס לא

אחמד טיבי: אבל אתם מפלגות דתיות

אליהו (אלי) רביבו: תשאיר לנו לטפל בזה, אנחנו מסתדרים עם זה

אליהו (אלי) רביבו:  אם הזהות היהודית מקבלת ביטוי באמצעות נציג כזה או אחר, זה פחות משנה, העיקר שיש הגברת זהות יהודית

אחמד טיבי:    לא מפריע לך שיש רק ארבעה משרדים?     

אליהו (אלי) רביבו: מפריע

אליהו (אלי) רביבו:  אני רציתי שמונה

אחמד טיבי: אפשר היה לתת את זה כסיוע לסטודנטים בכלל הארץ

דבורה ביטון: לא, זה טיפול באבטלה

אליהו (אלי) רביבו: מדובר באוכלוסיות שהן הכי הרבה מגויסות, תרתי משמע, בשגרה ובחירום

דבורה ביטון: אז למה הם צריכים שיעבדו על זהות יהודית? איפה הבעיה עם הזהות? אני מנסה לחשוב מה מנסים לתקן כאן

אליהו (אלי) רביבו: את לא יכולה לחשוד באנשי הציונות הדתית שהם לא מגויסים למטרה הלאומית

דבורה ביטון: אתם מגויסים, אבל מה הקשר לתקציב המטורף הזה?      

משה גפני: חמד עמאר, אתה יודע איך מוציאים כסף

משה גפני:  זה שהקציבו לזה 68,000,000 שקל - -     

אליהו (אלי) רביבו: אני מוחה

משה גפני: למה?     

אליהו (אלי) רביבו: לא מספיק

משה גפני: זה מה שהקציבו

משה גפני:  חמד עמאר, אתה יודע יותר טוב מכל אחד אחר, אתה ישבת על השיבר, ידעת איך מוציאים כסף

משה גפני:  כדי להוציא שקל אחד מהכסף הזה צריך להביא תכנית פעולה, צריך להביא בדיוק מי האנשים שעוסקים בזה

משה גפני:  לא יקבלו שקל ממשרד האוצר עד שלא תהיה חוות דעת משפטית

אליהו (אלי) רביבו: זה גם יגיע אלינו כדי להעביר את זה

חמד עמאר: על זה הם כבר קיבלו חוות דעת משפטית

דבורה ביטון: האם כשקבעו את ה-68,000,000 הביאו תכניות? אני רוצה לדעת כמה עולה סמינר, כמה עולה הרצאה

דבורה ביטון:  יכול להיות שזה משהו מאוד כלכלי כך שאפשר לגייס עוד כמה אנשים שיטפלו בזה

דבורה ביטון:  זה נשמע כמו הלבנה, פשוט מפחיד

תמר לוי בונה: היקף הסכומים המוקצים נקבעו בהחלטת ממשלה

דבורה ביטון: יש תכנית עבודה?     

תמר לוי בונה: חוות הדעת מותנית בתכנית עבודה שמאושרת על ידי הגורמים המקצועיים

דבורה ביטון: אפשר לראות את חוות הדעת?     

תמר לוי בונה: כן

דבורה ביטון: אני אשמח לקבל אותה

משה גפני: לחלק אין עדיין

משה טור פז: על זה נאמר: אמרו לי שהם לא גונבים - שהם לוקחים ברישיון

משה טור פז:  יש שיר כזה

אורית פרקש הכהן: תמר, הסברת לנו שהמספרים שאנחנו רואים כאן הם לא סופיים

אורית פרקש הכהן:  אמרת שרק ה-200,000,000 שקלים שהוספנו נמצאים בבסיס התקציב כי רק לגביהם ניתנה חוות דעת משפטית

אורית פרקש הכהן:  איזה עוד סכום חונה ומחכה לעבור? כמה עוד כסף מחכה לאישור של הייעוץ המשפטי בגין המשרד הזה?     

תמר לוי בונה: כ-86,000,000 שקל

אורית פרקש הכהן: כמה זה יהיה ביחד?     

תמר לוי בונה: כ-286,000,000 שקל

אורית פרקש הכהן: עוד 300,000,000 על ה-150,000,000?     

תמר לוי בונה: עוד 286,000,000 על כ-130,000,000

אורית פרקש הכהן: כמה יהיה בסיס התקציב החדש?     

תמר לוי בונה: זה יהיה עוד 86,000,000 מעבר למה שמובא בפנייך

אורית פרקש הכהן: כמה מעכשיו יהיה סך כל התקציב של המשרד למשימות לאומיות?     

תמר לוי בונה: אני לא יודעת להגיד לך מה יהיה התקציב לשנת 2025, אני יודעת להשיב לך רק על שנת 2024

תמר לוי בונה:  מה שיהיה בשנת 2025 זה מה שתחליט הממשלה שיהיה

תמר לוי בונה:  סך הכל, אם הכל יאושר, יהיה כ-415,000,000 שקל

אורית פרקש הכהן: בסיס למשרד למשימות לאומיות

תמר לוי בונה: אני לא מכירה את המונח

תמר לוי בונה:  זה יהיה התקציב של שנת 2024

אורית פרקש הכהן: איפה ה-86,000,000 שקל חונה? איפה הוא נמצא בספר הזה?      

תמר לוי בונה: יש רזרבה לתקציבים קואליציוניים בסעיף 04

דבורה ביטון: מה קורה עם הכסף שטרם נוצל במשרד הזה? מה עלה בגורלו? איך אפשר לדעת כמה מימשו ממנו ב-2023?      

תמר לוי בונה: בתכנית 04-7001 - רזרבה לעמידה במגבלה פיסקאלית - ישנם 170,000,000 שקל

אורית פרקש הכהן: לאיזה משרדים? זה רק למשרד למשימות לאומיות?     

תמר לוי בונה: מה שיש בסעיף 04

משה טור פז: מה עם העתודה להסכמים קואליציוניים שב-05 וב-06?     

אורית פרקש הכהן: משרד ראש הממשלה כולל את המשרד למודיעין, משרד ההסברה, משרד התפוצות, משרד למשימות לאומיות

אורית פרקש הכהן:  איך הפיצול של הכספים הקואליציוניים שמחכים לחוות דעת של ייעוץ משפטי?       

תמר לוי בונה: התקציב, כפי שידוע לכם, מתוקצב הרבה פעמים בהתאם לתחזית ביצוע

תמר לוי בונה:  הנחנו שייצא במזומן כ-170,000,000, 175,000,000 שקלים

תמר לוי בונה:  בסעיף 04 יש מספר משרדים שאמורים להגיע אליהם כספים קואליציוניים

תמר לוי בונה:  יש את משרד ירושלים ומסורת - -     

אורית פרקש הכהן: כמה הוא עוד אמור לקבל כספים קואליציוניים?     

תמר לוי בונה: יש את הרשות לזהות לאומית יהודית של סגן השר אבי מעוז ואת המשרד להתיישבות

אורית פרקש הכהן: זה די לא יאומן שכל ה-400,000,000 לא כוללים קופה קטנה של 170,000,000

תמר לוי בונה: זו לא קופה קטנה, כי יש החלטת ממשלה 1306

תמר לוי בונה:  אלה כספים שלא נעביר בלי שיהיו חוות דעת לגבי כל שקל ושקל

תמר לוי בונה:  אנחנו מתקצבים בהתאם לחוות דעת

תמר לוי בונה:  זה יבוא לפה כפניות כך שזה יהיה נתון לביקורת שלכם

אחמד טיבי: האם יש תחומים חופפים בטיפול של ארבעת המשרדים שאפשר לחסוך בתקציב הזה ולהעביר לטיפול באבטלה או בסטודנטים? סביר להניח שכשיש ארבעה משרדים שמטפלים בנושא אחד אז יש תקציבים חופפים

נעמה לזימי: אני רוצה לדעת על הגידול התקציבי ועל מערך ההסברה של משרד ראש הממשלה

נעמה לזימי:  על מה התוספת של 100,000,000 שקל למטה משרד ראש הממשלה?      

גד רחמני: הגידול של 90,000,000 ₪ שניתן לראות במשרד מטה משרד ראש המשלה נמצא במערך ההסברה הלאומי ובמינהלת החטופים

נעמה לזימי: מאיפה נלקח הקיצוץ של 45,000,000 במערך הסייבר הלאומי?     

שלומי רוט: הקיצוץ הזה הוא מפרויקטים שנדחו ושנפרסו על פני שנים

שלומי רוט:  שום דבר מהפרויקטים של מערך הסייבר הלאומי לא שונה או תוקצב בצורה שונה

נעמה לזימי: כל הפעילויות נשארו אותו דבר?     

שלומי רוט: חיובי

נעמה לזימי: כל הפרויקטים שתוכננו היו כסף תוספתי?     

שלומי רוט: וה"פלאטים" בהתאם להחלטות ממשלה

מירב כהן: איזה פעילויות מתוקצבות במטה החטופים?     

גד רחמני: זה לפעילות של המינהלת

גד רחמני:  המינהלת קמה בתקופת המלחמה ומתוקף כך היא צריכה תקציב לכוח האדם ולכל הפעילויות

מירב כהן: איזה סוג של פעילויות היא עושה? הם טסים לחו"ל? לאן הולך הכסף?     

נעמה לזימי: כמה כסף למינהלת וכמה כסף למערך ההסברה?     

גד רחמני: למינהלת יש 31,000,000 ולמערך ההסברה יש 90,000,000

נעמה לזימי: מה התקציב שיש בתקנה של  בינוי מעון ראש הממשלה?      

גד רחמני: התקנה לא מתוקצבת בבסיס התקציב

נעמה לזימי: על כמה עומדת התקנה של הוצאות בית ראש הממשלה?     

גד רחמני: לצורך תקצוב כל ההוצאות השוטפות של  מעון ראש הממשלה, אם זה ארנונה, מים, תחזוקה שוטפת, הוקצה בתקציב משרד ראש הממשלה סכום של 2,000,000 ₪

אורית פרקש הכהן: בכמה מתוקצבת מורשת גנדי השנה? גם בשנה שעברה היא זינקה

אורית פרקש הכהן:  אני שואלת את זה בכוונה, כי גבעת התחמושת הודיעו שהם בסכנת סגירה

אורית פרקש הכהן:  מה זה הסעיף הזה של מורשת גנדי שמככב כל שנה במשרד ראש הממשלה?     

נעמה לזימי: האם הסיפור של אוניברסיטת בן גוריון הגיע סוף סוף למקומו? הכסף שהם קיבלו לשיפוץ המעון ניתן ממש מעט זמן למימוש

נעמה לזימי:  רצינו לוודא שהמקור נשאר גם לשנה לאחר מכן

גד רחמני: הם קיבלו בסוף שנה שעברה העברה תקציבית

גד רחמני:  כל התקציב חויב ויעבור בעודפים בפנייה בכנסת

תמר לוי בונה: לפי החלטת ממשלה 1306 אמור להיות מוקצה השנה למרכז מורשת גנדי כ-15,000,000 שקל

אורית פרקש הכהן: בנוסף ל-15,000,000 שקל שהיה לפני ארבעה שבועות, ב-2023? אין כסף לגבעת התחמושת, אין כסף לתנועות הנוער

אורית פרקש הכהן:  מה עושים עם הכסף הזה למורשת גנדי?     

משה טור פז: חבל שגנדי לא כבש את גבעת התחמושת ואז זה היה פותר את הבעיה

תמר לוי בונה: בשנה שעברה זה לא תוקצב כי לא הגיעה חוות הדעת

תמר לוי בונה:  לכשתתקבל חוות הדעת זה יועבר

חמד עמאר: אתם מורידים מהמערך הדיגיטלי 150,000,000 שקל

חמד עמאר:  זה התייעלות? הכספים שם היו מיותרים? יש 299,000,000 שקל ברזרבות של משרד ראש הממשלה

חמד עמאר:  אני יכול לקבל קצת הסבר על הרזרבות האלו, למה הם מיועדים? האם יש לכם את הפירוט?     

תמר לוי בונה: כ-175,000,000 שקל מתוכם זה כסף קואליציוני

חמד עמאר: כל הרזרבות זה כסף קואליציוני?     

תמר לוי בונה: לא

תמר לוי בונה:  היתר, לפי החלטת ממשלה, זה הפרשה לסיכונים שיתממשו

תמר לוי בונה:  התקציב מתוקצב באופן כזה שיש דברים שאנחנו יודעים שמתממשים במהלך השנה, רק אנחנו לא יודעים איפה

חמד עמאר: אני מדבר על רזרבות משרד ראש הממשלה

תמר לוי בונה: אנחנו מפרישים מכל סעיף כסף

תמר לוי בונה:  זאת ההפרשה שאתה רואה פה

תמר לוי בונה:  למה אנחנו עושים את זה? כי בשנה שעברה, למשל, החינוך המיוחד גדל, האבחונים גדלו - -      

חמד עמאר: את מתקצבת את זה ממשרד ראש הממשלה?     

תמר לוי בונה: אני מתקצבת את כל סעיפי התקציב, כשבמהלך השנה אני רואה איפה מתממשות החשיפות

תמר לוי בונה:  סעיף חינוך זה סעיף שבשנה שעברה היה צריך הרבה יותר כסף ממה שתקצבנו מלכתחילה, בגלל הסיפור של החינוך המיוחד

תמר לוי בונה:  זה יכול לקרות בביטוח הלאומי, בתשלומי שכר - אלה דברים שמחויבים לפי חוק

תמר לוי בונה:  הכספים הקואליציוניים זה לא כספים שנעשו בעבודת מטה מקצועית שלנו, זה לא כספים שאנחנו יודעים לעמוד מאחוריהם

תמר לוי בונה:  זה עדיין בסדר להקצות אותם, כי יש החלטת ממשלה ויש חוות דעת

אורית פרקש הכהן: אני לא חושבת שזה בסדר

אורית פרקש הכהן:  גם את לא חושבת שזה בסדר

אורית פרקש הכהן:  זה שאת כפופה לזה, לא אומר שזה בסדר

תמר לוי בונה: אם את שואלת מה עמדתנו לגבי כספי הזהות היהודית - אין לנו עמדה מקצועית לגבי זה

אורית פרקש הכהן: יש לכם, רק אתם לא יכולים להגיד את זה פה

תמר לוי בונה: חלק מאישור חוות הדעת זה שאין כפילות בהקצאת הכספים

תמר לוי בונה:  זה שאושרו הכספים לזהות יהודית אומר שאין כפילות ביחס למה שמשרדי ממשלה אחרים עושים

חמד עמאר: מה לגבי הקיצוץ במערך הדיגיטל?     

גד רחמני: מערך הדיגיטל גם נקרא לדגל בעקבות מלחמת חרבות ברזל

גד רחמני:  הם עצרו חלק גדול מהפעילות של הפרויקטים שהם תכננו לעשות והפנו משאבים להקים מערכות רלוונטיות למלחמה, כמו חמ"ל ערבה שמשדך בין חברות הייטק לבין משרדים, כמו מערכת יחד שהקימה מאגר נתונים של מפונים

גד רחמני:  זו הסיבה לפערים בתקצוב

אורית פרקש הכהן: תמר, הסברת לי שבסעיף שמכונה "רזרבה פיסקלית" במשרד ראש הממשלה חונים מעל ל-170,000,000 שקלים כספים קואליציוניים למשרדי מורשת, משימות לאומיות וזהות יהודית של מעוז, אבל  בסעיף 83 יש 118,000,000 למורשת ועוד 120,000,000 בשביל עתודה להסכמים קואליציוניים

אורית פרקש הכהן:  מה זה? איך זה עומד מול הרזרבה הפיסקלית?      

טל ישראלי: משרד ירושלים ומסורת ישראל והמשרד למורשת מתוקצבים גם בסעף 04 וגם בסעיף 83

טל ישראלי:  בסעיף 83, שכולו סעיף פיתוח, מנוהלים הפרויקטים ארוכי הטווח, הפרויקטים מכוח החלטות ממשלה וקולות קוראים

טל ישראלי:  לעומת זאת, בסעיף 04 נמצאות ההוצאות השוטפות, לרבות הוצאות שכר, הוצאות תפעול וגם תכניות חד-פעמיות שמתוקצבות בשנה אחת

אורית פרקש הכהן: מה זה עתודה להסכמים קואליציוניים בסעיף הזה? האם העתודה להסכמים קואליציוניים קשורה לאותם משרדים שחונים במשרד ראש הממשלה?     

חמד עמאר: איך הטמעתם את ה-5

חמד עמאר: 8 מיליארד שקל כספים קואליציוניים בתוך התקציב? האם הכל ברזרבות או שבתוך בסיס התקציב?     

תמר לוי בונה: את מה שהיו לו חוות דעת הכנסנו בתקציב המקורי

חמד עמאר: כמה מתוך ה-5

חמד עמאר: 8 נמצאים בתוך התקציב?      

תמר לוי בונה: זה ניתוח שצריך לעשות

חמד עמאר: אני רוצה את הניתוח הזה, כי הניתוח הזה נותן לי הסבר על כל הרזרבות ששמתם בצד

משה טור פז: האם יש תקציבים במשרד ראש הממשלה שנוגעים לתחום החינוך, בין אם זה אופק חדש, עוז לתמורה, רזרבות?     

תמר לוי בונה: מה שתיארת אלה דברים שיוצאים מסעיף 20, שזה סעיף חינוך

משה טור פז: יש דברים אחרים שנמצאים במשרד רוה"מ?     

תמר לוי בונה: יש את המינהלת לזהות לאומית יהודית ואת הגוף שנמצא במשרד להתיישבות

משה טור פז: האם תקציב האברכים נמצא במשרד רוה"מ?     

תמר לוי בונה: בסעיף 20

אימאן ח'טיב יאסין: את יכולה להגיד כמה הפרשות שמתם בשביל הסיכונים?     

תמר לוי בונה: 4%

אימאן ח'טיב יאסין: בכמה זה מסתכם?     

תמר לוי בונה: זה 4% מ-513, כי לא הפרשנו על המלחמה

משה טור פז: עשרים ומשהו מיליארד זה רזרבה?      

גלעד קריב: 94,000,000 ₪ השארתם בסעיף של הסקרים החיצוניים במשרד ראש הממשלה

גלעד קריב:  על איזה סקרים מדובר? אני רוצה להבין מי מבצע את הסקרים ולטובת מה

גד רחמני: התכנית לסקרים חיצוניים מתקצבת את מפקד האוכלוסין שהגיע לסיומו

גד רחמני:  זה שאריות של תשלומים שיצאו מהסעיף הזה ולכן השארנו שם כסף מזומן

גלעד קריב: הכל זה מפקד האוכלוסין?     

גד רחמני: ברובו, ועוד פיתוחים טכנולוגיים אחרים לסקרים

מירב כהן: אני רוצה לדבר על הסעיפים של המשרד לשוויון חברתי

מירב כהן:  אני אתחיל עם סעיף 04-5701 -  המטה של המשרד לשוויון חברתי - שבו מתוקצבים כל התכניות של האזרחים הוותיקים וכל התכניות של קהילת הלהט"ב

מירב כהן:  קיבלתי מכתב מהבית הפתוח בירושלים שבו נכתב שקיצצו בתקציב 2023 14,000,000 מהתקציב השנתי של קהילת הלהט"ב

מירב כהן:  מה התקציב לשנת 2024 למען קהילת הלהט"ב?      

עפר שלח: המשרד לשוויון חברתי קוצץ אך ורק בהתאם להחלטות הממשלה על קיצוצים רוחביים, אם זה בתחומי כוח אדם, פרסום וה"פלאט" הרוחבי, כאשר אנחנו במשרד האוצר לא קובעים למשרדים באיזה אופן לתעדף את התכניות שלהם

עפר שלח:  המשרד לשוויון חברתי צריך לבנות תכנית עבודה מעודכנת לשנת 2024 שבה הוא יקצה את המשאבים שלו לכל אחת מהתכניות שאותה הוא מתקצב

נעמה לזימי: מה זה אומר קיצוץ בכוח אדם?     

מירב כהן: כבר היה בתקציב המלחמה של שנת 2023 קיצוץ של 14,000,000

עפר שלח: הקיצוץ נעשה מלמעלה, כאשר בסמכות המשרדים לתעדף ולהכריע באיזה אופן הוא מבצע את אותו קיצוץ

מירב כהן: את לא יודעת מה הם החליטו? לי אין יכולת לדעת איזה סעיפים קוצצו ואיזה לא

עפר שלח: את זה צריך לברר מול המשרד לשוויון חברתי

מירב כהן: האם תוכלו לברר ולדווח לכנסת מה הסכום שנותר בסעיף למען קהילת הלהט"ב?      

עפר שלח: ניתן לברר

מירב כהן: במטה הכללי נמצאים כל הפרויקטים למען האזרחים הוותיקים - אני יודעת שכרגע הם לא ממשיכים - כמו כיתות ותיקים, כמו המערך הלאומי להתנדבות אזרחים ותיקים, כמו תכניות לקשר רב דורי בין נוער לוותיקים, כמו שלישי בשלייקס – פרויקט שנוסד לפני 15 שנה על ידי השר אורבך זכרונו לברכה

מירב כהן:  אני רוצה לדעת האם התקציב של כל אותם פרויקטים קוצץ

עפר שלח: בשנת 2023, הפעילות של האזרחים הוותיקים נחה תחת משרד נגב וגליל, אבל בינואר 2024 הוחלט על העברת הפעילות של אזרחים ותיקים חזרה למשרד לשוויון חברתי כך שזה יכלול גם את התקציבים שהוקצו למשרד נגב וגליל

עפר שלח:  ככל שאני יודעת, הפעילות צפויה להמשיך ולהתקיים

מירב כהן: אנשי המשרד לשוויון חברתי שנכחו אצלי בוועדה למען שורדי שואה אמרו שחלק מהתכניות אינן מתוקצבות

מירב כהן:  ראיתי שהיה קיצוץ במשרד נגב וגליל של 24,000,000 שקלים

מירב כהן:  יכול להיות שהם השיתו את כל הקיצוץ הזה על הפרויקטים של האזרחים הוותיקים כך שהמשרד לשוויון חברתי קיבל תקציב חסר

מירב כהן:  אני מוטרדת מזה שהאחריות חזרה בלי התקציבים

עפר שלח: הקיצוץ לא נעשה באופן הזה

עפר שלח:  כלל הכספים שהוקצו לנושא הזה בנגב וגליל, כמובן בהפחתת אותו קיצוץ יחסי של "פלאט", יועברו בחזרה למשרד לשוויון חברתי

מירב כהן: אני רק מבקשת לדעת אם התקציבים לאזרחים הוותיקים ממשיכים להיות מתוקצבים לתכניות, למסגרות, כי אני יודעת בוודאות שתכניות לא נפתחו בחודשים האחרונים

מירב כהן:         הסעיף הבא מתייחס לרשות למעמד האישה

מירב כהן:  היה קיצוץ דרסטי בתקציב הקודם

מירב כהן:  התקציב של הרשות הוא מלכתחילה מאוד קטן, הוא 15,000,000 שקלים, ועכשיו הוא ירד ל-3

מירב כהן: 4

מירב כהן:  קיצצו כמעט ב-80% את התקציב של הרשות למעמד האישה

משה גפני: למה קיצצו?     

מירב כהן: הקימו משרד מיוחד למען נשים, אבל בפועל קיצצו בתקציבי הרשות למעמד האישה

מירב כהן:  מה זה?     

עפר שלח: המספר שציינת מתייחס לתקציב על שינויו

עפר שלח:  אם אנחנו מסתכלים על התקציב המקורי של הרשות שאושר במאי שנה שעברה, הוא עמד על 3,500,000 שקלים

עפר שלח:  הנתון שציינת לגבי שנת 2024 הוא מדויק

מירב כהן: התקציב היה 15,000,000 שקל

מירב כהן:  קיצצו ב-80% את התקציב של הרשות למעמד האישה

מירב כהן:  אני לא מבינה לאן הכסף נעלם

עפר שלח: זה כולל העברות חד פעמיות שנעשו במהלך שנת 2023

עפר שלח:  כשבאנו לעדכן את תקציב 2024, נקודת המוצא הייתה התקציב שאושר כאן במאי 2023, שזה 3,000,000

משה גפני: האם זה אומר שבמהלך 2024 תביאו עוד הפעם העברות לרשות לקידום מעמד האישה?     

מירב כהן: זה לא מה שהיא אמרה

מירב כהן:  התקציב היה 15,000,000, קוצץ ל-3

מירב כהן: 5, ועכשיו הורידו לו עוד

עפר שלח: לתקציב, כמו שאתם רואים, יתווספו עוד עודפים ועוד תוספות ככל וסוכמו מול הרשות למעמד האישה

מירב כהן: ידוע לך על משהו כזה? את יודעת מה עוד אמור להתווסף לרשות למעמד האישה מעבר למה שכתוב כאן?       

עפר שלח: יועברו עודפים מיד עם העברת התקציב המעודכן

מירב כהן: את יודעת להגיד באיזה סכום?     

עפר שלח: בסכום של כמה מיליונים משמעותיים

עפר שלח:  סכום משמעותי מתוך התקציב של ה-15,000,000 יועבר כעודפים להתחייבויות שלא מומשו בשנת 2023

מירב כהן: אני חושבת שמגיעה לנו איזו שהיא תשובה, זה ממש גוף שגמרו אותו

מירב כהן:  הסעיף השלישי במשרד לשוויון חברתי מתייחס לתכנית החומש

מירב כהן:  תכנית החומש קוצצה בשיעור של 15%

מירב כהן:  מדובר על תקציבים - הצלחנו להביא למימוש של 85% מתוכם - שיצרו מלחמה אפקטיבית בפשיעה של נוער שפשוט יושב על הברזלים, לא עובד ולא לומד

מירב כהן:  הצענו להם אלטרנטיבה

מירב כהן:  דווקא בעת הרגישה הזאת זה פשוט טיפשות וחוסר אחריות לקצץ בתקציבים האלה, וזה לא מופנה אליכם, זה מופנה לסדרי העדיפויות המעוותים של הממשלה הזאת

מירב כהן:  שיהיה ברור לכולם, פשיעה אפשר למגר באמצעות שוטרים ושופטים, אבל בראייה ארוכת טווח האלטרנטיבה האמיתית היא חינוך, תעסוקה, השכלה

מירב כהן:  זה חוסר אחריות לאומית להביא כזה קיצוץ בעת הזאת

נעמה לזימי: בהמשך למה שנאמר על קיצוץ בכוח האדם במשרד לשוויון חברתי, אני רוצה לדעת על כמה הסעיף התקציבי עומד במשרד הזה

נעמה לזימי:  האם היו פיטורים של אנשים? האם צומצמו משרות?     

עפר שלח: הסוגיה המהותית היא שאלת ה"פלאט" בתקני כוח אדם

עפר שלח:  ה"פלאט" בתקני כוח האדם נעשה רק מתוך תקנים שאינם מאוישים, מה שאומר שאף אדם לא איבד את משרתו כתוצאה מה"פלאט"

נעמה לזימי: אני רוצה לשאול לגבי התמיכה במוסדות ציבור במשרד לשוויון חברתי

עפר שלח: תמיכה במוסדות ציבור נעשית מתוקף חוק ומתוקצבת לפי ביצוע

עפר שלח:  היא לא תיפגע

גד רחמני: סעיף 05 – משרד האוצר

תמר לוי בונה: הוצאה – 4,045,284,000, הוצאת מותנית בהכנסה – 23,280,985,000, שזה כל הכספים של מס רכוש שיוצאים מכאן, ושיא כוח אדם – 6,618

אימאן ח'טיב יאסין: מה סכום הקיצוצים בתקציב משרד ראש הממשלה שנוגעים ישירות לחברה הערבית?     

ידידה גרינוולד: יש הפחתה של 2

ידידה גרינוולד: 5 מיליון שקל, שזה נובע מהקיצוץ הרוחבי

אימאן ח'טיב יאסין: זה סך הכל? אנחנו יודעים שרוב הפרויקטים נמצאים כאן

ידידה גרינוולד: הפרויקטים לא יוצאים מפה, הם יוצאים מסעיף 54 או מהסעיפים השונים של משרדי הממשלה

תמר לוי בונה: בסעיף של שכר והסכמי עבודה יש קיצוץ של 6,000,000 שקל

תמר לוי בונה:  האם זה פוגע בעובדים של משרד האוצר? גם בנושא של המחקר יש קיצוץ של 6,000,000 שקל

תמר לוי בונה:  איך אנחנו מקצצים בנושא של מחקר? העלו את הרזרבות מ-141 ל-163

תמר לוי בונה:  האם היה ניצול של כל הרזרבות שהיו בתקציב 2023 ולכן העליתם את זה?        

תמר לוי בונה: זו אותה הפרשה קבועה של 4% לרזרבה שנקבעה בהחלטת הממשלה ומיועדת למימוש חשיפות

תמר לוי בונה:  אלה לא כספים פנויים ולא כספים קואליציוניים, אלה כספים שיתממשו בהסתברות של 100%, רק אנחנו לא יודעים איפה הם יתממשו

עדי פרנקפורטר: התכניות במשרד האוצר מחולקות על פי האגפים השונים – אגף החשב הכללי, אגף תקציבים, אגף שכר והסכמי עבודה, אגף המחקר של הכלכלן הראשי

עדי פרנקפורטר:  כל הקיצוצים שם הם קיצוצים בנושאי קניות

חמד עמאר: אבל בסעיף כתוב שכר והסכמי עבודה

עדי פרנקפורטר: שכר והסכמי עבודה זה השם של האגף

עדי פרנקפורטר:  יש את אגף השכר שמטפל בהסכמי העבודה במשק

חמד עמאר: בתוך האגף עצמו אתם מקצצים, לא בשכר שלכם

עדי פרנקפורטר: כן, יש שם קיצוץ בשוטף

תמר לוי בונה: הקיצוצים בשכר שיש לנו ולכל עובדי המדינה מתבטאים בכך שאנחנו מוותרים על יום הבראה

נעמה לזימי: קיצוץ שלא מבחין בין רמות שכר

תמר לוי בונה: לעובדים שיש יום הבראה גבוה יותר יקוצץ יותר

חמד עמאר:  יום הבראה זה לא אותו סכום?     

תמר לוי בונה: לא, יש עובדים שמקבלים יותר על יום הבראה

תמר לוי בונה:  יש מינימום ליום הבראה

חמד עמאר: קבעתם סכום של 470 שקל

תמר לוי בונה: זה הסכום של המגזר הפרטי

תמר לוי בונה:  אם יש למישהו במגזר הציבורי זכאות ליום הבראה גבוה יותר, זה יהיה קצת יותר

משה גפני: אני מבקש לסיים את הדיון